Խոսելով մասնավոր շինարարության մասին՝ նախագահը ներկայացրեց Գյումրու քաղաքապետարանի տվյալները, որ ծառայությունների ոլորտում փոքր եւ միջին բիզնեսի ծավալները հասնում են 15 մլրդ դրամի, ինչը նույնպես ենթադրում է աշխատատեղեր։ "Իհարկե, ժողովրդից երեւում է, որ կյանքի որակն այստեղ բարելավվում է։ Մի քիչ ուշացումով, բայց մյուս տարվանից սկսվելու են ջրամատակարարման ոլորտում գործնական աշխատանքները։ Ունենք վարկային գիծ գերմանական KfW բանկի հետ։ Նախապատրաստական աշխատանքներն ավարտված են", - ասաց նա՝ ավելացնելով, որ եկող տարվանից աշխատանքները կսկսվեն եւ կլուծվի շուրջօրյա որակյալ ջրամատակարարման հարցը։